b"\n_START_ARTICLE_\nGens Pomp\xc3\xb2nia\n_START_PARAGRAPH_\nLa gens Pomp\xc3\xb2nia (en llat\xc3\xad Pomponia gens) va ser una gens romana d'origen plebeu. Cap al final de la rep\xc3\xbablica aquesta gens, com tamb\xc3\xa9 feien altres gentes romanes, buscava el seu origen en els temps primitius de l'estat rom\xc3\xa0. Van decidir que el seu nom provenia de Pompo una suposada filla del segon rei rom\xc3\xa0 Numa Pompili, i van posar la imatge d'aquest rei a les seves monedes._NEWLINE_Inicialment no van portar cap cognomen, per\xc3\xb2 m\xc3\xa9s endavant van agafar el de Matho. Altres cognoms usats, que es coneixen sobretot per les monedes, s\xc3\xb3n Mol\xc3\xb3, Musa i Ruf."